
Les 1 – Werkkaart MEMO

	Aktiwiteit 1: Beweeg uit jou gemaksone
Voltooi die volgende aktiwiteit individueel. 



Die sirkel hieronder verteenwoordig jou gemaksone – die dinge waaroor jy selfversekerd en veilig voel om te doen. 

1.1 [bookmark: _Hlk203599965]Skryf voorbeelde van dinge, waaroor jy ontspanne en gemaklik voel om te doen, in die sirkel neer.
1.2 Skryf die dinge wat jy graag wil doen of bereik, selfs al voel dit skrikwekkend of uitdagend, buite die sirkel neer. Let wel: Hoe moeiliker dit voel om die doelwit te bereik, hoe verder moet jy dit van die sirkel skryf.

	



























1.3 Kyk na die dinge wat die naaste aan jou gemaksone is. Kies TWEE en skryf korttermyndoelwitte neer om jou te help om dit te probeer bereik.
______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

1.4 [bookmark: _Hlk203600049]Skryf die stappe neer wat jy kan neem om na die bereiking van jou moeiliker doelwitte te beweeg. Dit kan jou medium- of langtermyndoelwitte word.

______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

→ Leerders sal persoonlike reaksies op hierdie aktiwiteit hê.

	Aktiwiteit 2: Informele Assessering
Voltooi die volgende aktiwiteit individueel. 



Lees die uittreksel hieronder en beantwoord die volgende vrae. 

	Adolessente onderwys en vaardighede
Adolessente (jongmense tussen 10 en 19 jaar) word groot in ’n wêreld wat vinnig verander. Tegnologie, migrasie, klimaatsverandering en konflik verander die samelewing en dwing mense wêreldwyd om by onverwagse veranderinge aan te pas – hetsy in hul persoonlike lewens of in die werkplek.

Om op hoogte te bly van moderne tendense, moet adolessente leer om nuwe geleenthede te benut en uitdagings met selfvertroue aan te pak. Hulle het goeie onderwys en praktiese vaardighede nodig om lewenslange leerders te word, produktiewe en betekenisvolle werk te kan verrig, ingeligte besluite oor hul toekoms te neem en positief en aktief in hul gemeenskappe betrokke te wees.

[Aangepas vanaf: https://www.unicef.org/education/skills-development Toegangsdatm: 9 Julie 2025]






2.1	Definieer die term 'lewenslange leer'. 							      (1 x 1) (1)

→ Lewenslange leer verwys na ...
· voortdurende leer deur jou hele lewe. (🗸)
· formele of informele insameling van kennis/vaardighede. (🗸)
· nuuskierig te bly/oop te wees vir nuwe idees. (🗸)
Enige EEN van die bogenoemde vir EEN punt

2.2	Noem TWEE voordele van lewenslange leer.						      (2 x 1) (2)
	
	→ Dit kan ...
· jou help om skerp te bly in jou werk/tred te hou met nuwe tegnologie. (🗸)
· help om jou brein gesond te hou/die risiko van geheueverlies  te verminder. (🗸)
· jou help om beter met ander oor die weg te kom. (🗸)
· jou help om aan betekenisvolle gesprekke deel te neem. (🗸)
· jou selfvertroue/trots bevorder wanneer jy iets nuuts leer. (🗸) 
· jou help om 'n beter leier te word omdat jy 'n wye reeks onderwerpe verstaan. (🗸)

Enige TWEE van die bogenoemde vir EEN punt elk

2.3	Verduidelik waarom dit belangrik is om doelwitte vir lewenslange leer te stel.		      (2 x 2) (4)

	→ Dit kan ...
· jou help om gefokus te bly, (🗸) wat dit makliker kan maak om gemotiveerd te bly/afleidings te vermy. (🗸)
· jou leerreis bepaal, (🗸) wat jou kan help om beter keuses te maak oor hoe/wat om te leer. (🗸)
· jou help om groot drome in kleiner stappe af te breek, (🗸) wat langtermyndoelwitte meer haalbaar kan laat voel. (🗸)
· aandui wat jy reeds bereik het, (🗸) wat jou selfvertroue/selfbeeld 'n hupstoot kan gee. (🗸)
· jou help om jou vordering te monitor, (🗸) wat gereelde leer/persoonlike groei kan aanmoedig. (🗸)
· jou leer 'n duidelike doel gee, (🗸) wat jou pogings meer betekenisvol/lonend kan maak. (🗸)

Enige TWEE van die bogenoemde vir TWEE punte elk
(d.w.s. EEN punt vir stelling en EEN punt vir motivering/verduideliking)



2.4	Stel EEN wenk voor wat graad 9-leerders kan gebruik om lewenslange leerders te word.      (1 x 3) (3)
	

→ Graad 9's kan...
· leerdoelwitte stel, (🗸) wat hulle sal help om gefokus te bly, (🗸) en wat kan lei tot bestendige vordering/'n gevoel van prestasie. (🗸)
· onderwerpe kies wat hulle geniet, (🗸) wat hulle gemotiveerd sal hou om aan te hou leer, (🗸) en wat hulle kan help om sterk belangstellings/dieper kennis te ontwikkel. (🗸)
· leer op 'n manier wat by hul leerstyl pas, (🗸) wat dit makliker kan maak om inligting te verstaan/te onthou, (🗸) en wat hul selfvertroue/prestasie sal verbeter. (🗸)
· 'n positiewe/groei-ingesteldheid handhaaf, (🗸) wat hulle  help om vasberade te bly wanneer leer moeilik voel, (🗸) en wat hulle kan help om meer veerkragtig te groei/word. (🗸)

Enige EEN van die bogenoemde vir DRIE punte
(d.w.s. EEN punt vir stelling en EEN punt vir motivering/verduideliking)

